**JELGAVAS VALSTSPILSĒTAS PAŠVALDĪBAS 2022. GADA 28. OKTOBRA**

**SAISTOŠO NOTEIKUMU NR.22-36**

**“JELGAVAS valstsPILSĒTAS PAŠVALDĪBAS TERITORIJAS kopšanAS un BŪVJU UZTURĒŠANas saistošie noteikumi”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Likuma “Par pašvaldībām” 43.panta pirmās daļas 5. un 6.punkts pilnvaro pašvaldības domi izdot saistošos noteikumus, paredzot administratīvo atbildību par to pārkāpšanu, ja tas nav paredzēts likumos, jautājumos par namu un to teritoriju un būvju uzturēšanu, par sanitārās tīrības uzturēšanu un īpašumam piegulošās publiskā lietošanā esošās teritorijas (gājēju ietves, izņemot sabiedriskā transporta pieturvietas, grāvji, caurtekas vai zālāji līdz brauktuves malai) kopšanu.  Šobrīd ir spēkā Jelgavas pilsētas pašvaldības 2012. gada 24. maija saistošie noteikumi Nr.12-15 “Jelgavas pilsētas administratīvās teritorijas labiekārtošana un inženierbūvju uzturēšana” (turpmāk – Saistošie noteikumi Nr.12-15), kuru sākotnējā redakcija tika sagatavota pirms 10 gadiem.  Ievērojot likuma “[Par pašvaldībām](https://likumi.lv/ta/id/57255-par-pasvaldibam)” [43.](https://likumi.lv/ta/id/57255-par-pasvaldibam#p43) panta pirmās daļas 5. un 6. punktā doto pilnvarojumu un nepieciešamību aktualizēt Saistošo noteikumu Nr.12-15 redakciju, ir sagatavots jauns saistošo noteikumu projekts (turpmāk – Noteikumi). |
| 2. Īss projekta satura izklāsts | Noteikumi nosaka kārtību, kādā kopjama Jelgavas valstspilsētas pašvaldības teritorija, uzturamas būves (ēkas), kā arī paredzēta administratīvā atbildība par šo noteikumu neievērošanu.  Noteikumos ir noteiktas prasības attiecībā uz nekustamā īpašuma un tam piegulošās teritorijas, kā arī nedzīvojamās ēkas un neapbūvēta nekustamā īpašuma teritorijas kopšanu.  Noteikumos paredzēti atvieglojumi un to piešķiršanas kārtība nekustamo īpašumu īpašniekiem par īpašumiem piegulošās teritorijas kopšanu.  Noteiktas būves uzturēšanas prasības atbilstoši Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 158.2. apakšpunktā noteiktajam pilnvarojumam. |
| 3.Informācija par plānoto projekta ietekmi uz pašvaldības budžetu | Nav attiecināms. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi uzņēmējdarbības vidi neietekmē. |
| 5.Informācija par plānoto projekta ietekmi uz administratīvajām procedūrām | Noteikumu prasību izpildes kontroli un administratīvā pārkāpuma procesu par noteikumos minēto prasību neievērošanu savas kompetences ietvaros veic Jelgavas valstspilsētas pašvaldības iestādes “Jelgavas pašvaldības policija”, Būvvaldes amatpersonas un Jelgavas valstspilsētas pašvaldības Administratīvā komisija. |
| 6.Informācija par konsultācijām ar privātpersonām | Nav veiktas. |

Jelgavas valstspilsētas domes priekšsēdētājs A. Rāviņš